Kukulkan na zapadnom stubištu El Castilla
Kukulkan u Chichen Itzi za vrijeme ekvinocija, znamenito spuštanje zmije
Klasična majanska zmija, prikaz u Yaxchilanu.
**Kukulkan** ("*Pernata guja*", "*Pernata zmija*") je naziv za majansko zmijsko božanstvo kojim su se također nazivale i historijske ličnosti. Opis božanstva u obliku pernate zmije postoji i u drugim mezoameričkim kulturama. Kukulkan je u bliskom srodstvu s bogom *Q'uq'umatzom* K'iche' Maja i *Quetzalcoatlom* koga su štovali Asteci. O mitologiji vezanoj uz ovo pretkolumbovskom božanstvu se, međutim, malo zna.

Iako je kasnije meksikaniziran, Kukulkan je nastao među Majama klasičnog perioda, gdje se zvao *Waxaklahun Ubah Kan*, ili Ratna zmija, te je identificiran a postklasičnom vezijom Vizijske guje u klasičnoj majanskoj umjetnosti.

Kult Kukulkan/Quetzalcoatla je bila prva mezoamerička religija koja se probila kroz stare lingvističke i etničke barijere klasičnog perioda. Kult je omogućio komunikaciju i mirnu trgovinu među narodima različitog porijekla. Iako je ispočetka imao sjedište u starom gradu Chichén Itzá u današnjoj meksičkoj državi Yucatán, proširio se i na visoravni Gvatemale.

U Yucatánu je spomen na božanstvo Kukulkan čest uzrok zabune zbog toga što postoje i spomeni na istoimenu historijsku ličnost. Zbog toga se ponekad bog i ličnost navode kao jedno te isto. Ličnost po imenu Kukulkana je, oo svemu sudeći, bio vladar ili svećenik Chichen Itze i živio u 10. vijeku.

Kukulkana kao historijsku ličnost navode majanski pisci iz 16. vijeka, dok su raniji tekstovi iz 9. vijeka u Chichen Itzi tvrdili da je samo božanstvo. Ponekad se navodi kao Vizijska guja koja se nalaze među plemićima. U Chichen Itzi se Kukulkan prikazuje kako predsjeda scenama žrtvovanja.

Hramovi u počast Kukulkanu se mogu pronaći u lokacijama sjeverno od Yucatana, kao što su Chichen Itza, Uxmal i Mayapan.

Izvori
------

1. ↑  Read & Gonzalez 2000, str. 180-2.
2. ↑  Read & Gonzalez 2000, str. 201.
3. ↑  Freidel et al 1993, str. 289, 325, 441n26.
4. 1 2  Sharer & Traxler 2006, pp 582-3.
5. ↑  Sharer & Traxler 2006, str. 619.
6. ↑  Miller & Taube 1993, str. 142.
7. 1 2  Read & González 2000, str. 201.
8. ↑  Freidel et al 1993, str. 325.
9. ↑  Freidel et al 1993, str. 478n60.

Literatura
----------

Aveni, Anthony F. (2001). *Skywatchers* (Rev. and updated edn. of: Skywatchers of ancient Mexico, 1980 izd.). Austin: University of Texas Press. ISBN 0-292-70504-2. OCLC 45195586. 
Carrasco, David (1982). *Quetzalcoatl and the Irony of Empire: Myths and Prophecies in the Aztec Tradition*. Chicago, IL: University of Chicago Press. ISBN 0-226-09487-1. OCLC 0226094871. 
Graña-Behrens, Daniel; and Nikolai Grube (2006). „Glossary". u: Nikolai Grube (ed.). *Maya: Divine Kings of the Rain Forest*. Eva Eggebrecht and Matthias Seidel (assistant eds.). Cologne, Germany: Könemann. str. 428–439. ISBN 978-3-8331-1957-6. OCLC 71165439. 
Milbrath, Susan (1999). *Star Gods of the Maya: Astronomy in Art, Folklore, and Calendars*. The Linda Schele series in Maya and pre-Columbian studies. Austin: University of Texas Press. ISBN 0-292-75225-3. OCLC 40848420. 
Miller, Mary; and Karl Taube (1993). *The Gods and Symbols of Ancient Mexico and the Maya: An Illustrated Dictionary of Mesoamerican Religion*. London: Thames & Hudson. ISBN 0-500-05068-6. OCLC 27667317.